yakhyo/uz-wiki huggingface dataset:
Monza

Monza ( , mahalliy Monscia, , st.  ) - Italiyadagi shahar, Milan shahri chekkasida, Lambro daryosi bo'yida joylashgan shahar.

Monza - Lombardiyaning beshta yirik shaharlaridan biri bo'lib, Monza e Brianza provinsiyasining ma'muriy markazi hisoblanadi.

Monza tarixi 
Qadimgi Modizia 6- asrgacha, Lombard qirolichasi Teodelinda bu yerda saroy qurib, monastirga asos solguniga qadar qishloq bo'lib kelgan. O'rta asrlarda Monza vaqti-vaqti bilan Milandan mustaqil bo'lishga harakat qilgan. 1396-yilda Monzada 5 ballga yaqin zilzila sodir bo'lgan.

Italiya urushlari paytida shahar bir necha marotaba qamallarga dosh bergan va Charlz V qo'shinlari tomonidan vayron qilingan. 1900-yilda qirol Umberto I

Arxitektura yodgorliklari 

 595-yilda qirolicha Teodolinda tomonidan asos solingan kafedral sobor bazilikasi (Duomo). Hozirgi cherkov binosining qurilishi 1300-yilda Viskonti oilasi tashabbusi bilan  boshlangan va 1741-yilda yakunlangan. Unda 1592-yildan 1606-yilgacha qurilgan kampanila va Matteo da Kampione tomonidan ishlangan  oq va yashil marmar fasad (1390-yildan 1396-yilgacha qurilgan) alohida ajralib turadi. Sobor muzeyida Teodolinda va boshqa o'rta asr hukmdorlari davridan qolgan yodgorliklar, shuningdek, 1805-yilda Milanda Napoleon Bonapartga toj kiyish marosimi uchun ishlatilgan Italiyaning temir toji mavjud.
 Lombard g'ishtli gotika uslubidagi ko'plab o'rta asr cherkovlari va ibodatxonalari mavjud.  Go'zal terakotali fasadli Santa Mariya in Strada cherkovi (1393) shular jumlasidandir.
 Qirollik Villasi - 1777-80-yillarda uyg'onish klassitsizmi uslubida Juzeppe Piermarini loyihasi asosid Milan gertsogi unvoniga sazovor bo'lgan avstriyalik ertsgertsog Ferdinandga atab qurilgan. Yevgeniy Bogarne Italiya vitse-qiroli bo'lgach, ushbu saroyga ko'chib o'tadi. Shundan song' Ertsgertsog Villasi Qirollik Villasi deb nomlana boshlaydi. Hozirgi kunda saroyda badiiy ko'rgazmalar o'tkaziladi.
 Ratusha (Arengario) 13-asrga oid yodgorlik.

Madaniyat 
Kapitulyar kutubxonasi oʻzining oʻrta asr qoʻlyozmalari va ilk bosma kitoblar toʻplami bilan mashhur. 1500-yilgacha boʻlgan 176 qoʻlyozma orasida Papa Gregorining Teodelindaga yoʻllagan maktubi (603), Toursga taluqli Alkuin Injil nusxasi (9-asr oʻrtalari), Berengar qoʻlyozmalari, liturgik qoʻshiqlar kitoblari, shular jumlasidandir.

Sport 

 Monza Avtodromi afsonaviy avtopoyga treki bo'lib, uzoq vaqt davomida dunyodagi eng tezkor deb hisoblanardi. Bu yerda Formula 1, Italiya Gran-prisi kabi turnirlar o'tkaziladi.
 FK Monza - Italiya A Seriyasida o'ynaydigan futbol klubi.

Taniqli shaxslari 

 Juzeppe Longi (1766-1831) - italiyalik o'ymakor usta va yozuvchi.

Manbalar

Adabiyotlar 

 Монца // Многоножки — Мятлик. — М. : Советская энциклопедия, 1954. — С. 264. — (Большая советская энциклопедия : [в 51 т.] /  гл. ред. Б. А. Введенский ; 1949—1958, т. 28).

Havolalar 

 Monza munitsipalitetining rasmiy sayti
Italiya shaharlari
Sir Edmund Whittaker xotira mukofoti

Sir Edmund Whittaker xotira mukofoti Edinburg matematika jamiyati tomonidan har toʻrt yilda bir marta Shotlandiya bilan aloqasi boʻlgan matematikka beriladi. Ushbu mukofot Sir Edmund Whittaker sharafiga nomlangan.

Tarixi 
1956-yilda Ser Edmund Whittaker vafotidan soʻng, uning oʻgʻli Jon Macnaghten Whittaker Whittakerlar oilasi nomidan Edinburg matematika jamiyatiga otasi xotirasiga matematika sohasida qoʻshgan hissasi uchun mukofot taʼsis etish maqsadida 500 funt sterling miqdorida xayriya beradi. 2009-yil holatiga koʻra, ushbu mukofot puli miqdori 500 funt sterling boʻlib qolmoqda.

Mukofotlanganlar 

 2023-yil Jonatan Fraser (Saint Andrews universiteti)
 2021-yil Ben Davison (Edinburg universiteti)
 2019-yil Michela Ottobre (Heriot-Watt Universiteti)
 2016-yil Arend Bayer (Edinburg universiteti)
 2013-yil Stuart White (Glasgow universiteti)
 2009-yil Agata Smoktunowicz (Edinburg universiteti)
 2005-yil Tom Bridgeland (Sheffield universiteti)
 2001-yil Michael McQuillan va J. A. Sherratt
 1997-yil Alan D. Rendall (Gravitatsion fizika boʻyicha Maks Plank instituti)
 1993-yil Mitchell A. Berger va Alan W. Reid
 1989-yil A. A. Lacey va Michael Rockner
 1985-yil John Mackintosh Howie
 1981-yil John M. Ball (Oxford universiteti)
 1977-yil Gavin Brown va C. A. Stuart
 1973-yil A. M. Davie (Edinburg Universiteti)
 1970-yil Derek J. S. Robinson (Illinois Universiteti)
 1965-yil John Bryce McLeod (Oxford universiteti)
 1961-yil A. G. Mackie va Andrew H. Wallace

Manbalar 

mukofotlar
Toshkent tibbiyot akademiyasi akademik litseyi

Toshkent tibbiyot akademiyasi akademik litseyi — Oʻrta maxsus, kasb-taʼlim markazining 2006-yil 21-dekabrdagi „2001“ sonli buyrugʻiga asosan tashkil etilgan. Akademik litsey dastlab umumiy oʻrta taʼlim negizida oʻqitish muddati 3 yil boʻlgan oʻrta maxsus, kasb-hunar uzluksiz taʼlim tizimining majburiy mustaqil turi sifatida faoliyat olib borgan. 2017-yilgi oʻquv yilidan boshlab akademik litsey 2 yillik taʼlim tizimiga oʻtgan va Oʻzbekiston Respublikasining „Taʼlim toʻgʻrisida“ gi qonuniga muvofiq amalga oshirilib kelinmoqda. Hozirgi kunda Akademik litseyda oʻqitish ikki yil muddat bilan, kunduzgi shakilda amalga oshiriladi. Toshkent tibbiyot akademiyasi akademik litseyi Davlat taʼlim standartiga muvofiq oʻrta maxsus maʼlumot beradi va intensiv intelektual rivojlantirishni, soha boʻyicha puxta tabaqalashtirilgan oʻqitishni taʼminlaydi. Akademik litseyda „Tabiiy fanlar“ yoʻnalishi mavjud boʻlib, oʻqish muddati 2 yil. Yaʼni umumtaʼlim maktablarining 9-sinfini tamomlagan oʻquvchi yoshlar qabul qilinadi. Qabul qilish tartibi test sinovi shaklida boʻlib, Oʻzbekiston Respublikasi Bilim va malakalarni baholash agentligi tomonidan „Biologiya“, „Kimyo“ va „mantiqiy savollar“ asosida tashkil etilib kelinmoqda. Toshkent tibbiyot akademiyasi akademik litseyida oʻzbek va rus tillarida darslar tashkil etilgan va shu asosda guruhlar tashkil etilgan. Bitta guruhda 26 ta oʻquvchi mavjud boʻladi.
Fozil odamlar shahri

Fozil odamlar shahri () — Abu Nasr Forobiyning oʻrta asrlar sharoitida birinchi boʻlib jamiyatning kelib chiqishi, maqsad va vazifalari haqida yozgan asari.

Mazmuni 
Ushbu asar ijtimoiy hayotning koʻp masalalari — davlatni boshqarish, taʼlim-tarbiya, axloq, maʼrifat, diniy eʼtiqod, urush va yarash, mehnat va boshqa mavzularni oʻz ichiga oladi. Bundan tashqari jamiyatning (insonlar jamoasi) kelib chiqishi, adolatli jamiyatga erishish yoʻllari, fozil shahar hokimi va aholisining fazilatlari, davlat hokimiyati va boshqaruvchi kadrlarni tanlash hamda ularni joy-joyiga qoʻyish kabi masalalar bayon etiladi. Forobiy jamiyat (inson jamoasi)ning kelib chiqishi haqida quyidagicha yozadi:

Forobiy shaharni ijtimoiy uyushishning yetuk shakli, insoniyat kamolatga erishishining zaruriy vositasi, deb hisoblaydi. Butun insonlarni oʻzaro hamkorlikka, xalqlarni tinchlikka chaqiradi, dunyoda yagona inson jamoasini tuzish haqida orzu qiladi. Mutafakkir inson qadr-qimmatini kamsituvchi jamiyatga qarshi chiqadi. Doimiy urushlar va bosqinchilikka asoslanuvchi jamiyatni adolatsiz, johil jamiyat sifatida qoralaydi.

Nashrlari 
Dastlab asar 1993-yilda “Abdulla Qodiriy” nomidagi xalq merosi nashriyotida, 2004-yilda “Oʻzbekiston milliy ensiklopediyasi” Davlat ilmiy nashriyotida Abdusodiq Irisov, Mahkam Mahmud va Urfon Otajon tarjimasida asosida nashr etilgan. 2016-yilda esa “Yangi asr avlodi” nashriyotida qayta nashr etilgan.

Havolalar 

 Ziyouz kutubxonasida “Fozil odamlar shahri” asari

Manba 

Kitoblar
Oʻzbek tilidagi kitoblar
Tarixiy kitoblar
Oʻrta asr kitoblari
Totalitar demokratiya

Totalitar demokratiya — bu isroillik tarixchi Jeykob Leyb Talmon tomonidan mashhur boʻlgan atama boʻlib, unda qonuniy saylangan vakillar fuqarolari saylov huquqiga ega boʻlsa-da, qarorlar qabul qilish jarayonida juda kam yoki umuman ishtirok etmaydigan milliy davlatni saqlaydigan hukumat tizimiga ishora qiladi. hukumat. Jamiyatni tashkil qilishning yagona haqiqiy yoʻli bor va hukumat har qanday holatda ham unga erishishi kerak degan gʻoya demokratiya jarayoniga sinov va xato orqali jamiyatni yaxshilashga yordam beradigan liberal demokratiyadan farq qiladi. oʻz-oʻzini boshqarishning toʻgʻri yoʻli. Totalitar demokratiya saylov avtokratiyasiga teng.[iqtibos keltirish kerak.

J. L. Talmonning 1952 yilda chop etilgan „Totalitar demokratiyaning kelib chiqishi“ kitobida anʼanaviy qadriyatlar va eʼtiqod qoidalari hukumat rolini shakllantiradigan davlatni ijtimoiy foydalilik mutlaq ustunlik qiladigan davlatga aylantirish haqida gapiradi. Uning ishi Jan-Jak Russo gʻoyalarini tanqid qiladi, uning siyosiy falsafasi Frantsiya inqilobiga, butun Evropada maʼrifatning oʻsishiga, shuningdek, zamonaviy siyosiy va maʼrifiy fikrning umumiy rivojlanishiga katta taʼsir koʻrsatdi. Russo „Ijtimoiy shartnoma“ asarida shaxs va davlat manfaatlari bir va bir xil boʻlib, „umumiy iroda“ni amalga oshirish davlatning zimmasida ekanligini taʼkidlaydi. Bilamizki totalitar demokratik davlatlarga tarixdan bir qancha davlatlarni koʻrishimiz mumkin. Unga Fashistik Germaniya yaqqol misol boʻla oladi.

Manbalar 

Totalitarizm
Avtoritarizm
Ishtiyoq (film)

Ishtiyoq () — 2014-yilda rejissyor Sajid Nadiadwala tomonidan suratga olingan Hindistonning jangari-komediya janridagi filmi.

Rollarda 

 Salman Khan — Devi Lal Singh sifatida;
 Jekilin Fernandez — doktor Shaina Mehra;
 Randep Huda — Himanshu Tyagi rolida;
 Nawazuddin Siddiqui — Shiv Gajra;
 Mithun Chakraborty — Ratan Lal Singh sifatida;
 Arxana Puran Singh — Rati Lal Singh sifatida;
 Karan Aanand — Anil Sharma oʻrinbosari sifatida;
 Vipin Sharma — ichki ishlar vaziri Pradeep Gajra sifatida;
 Saurabh Shukla — Brijesh Mehra;
 Kamlesh Gill — Sulekha Mehra;
 Sanjay Mishra — katta inspektor Ramavtaar Rathi sifatida;
 Rajit Kapur — doktor Jayant Verma;
 Roki Verma — Xalid Asgar rolida;
 Sumona Chakravarti — Vidhi Gupta sifatida;
 Kavin Dyev — Jignesh sifatida;
 Diya Chalwad — Jhumki Chauhan oʻrinbosari;
 Sadiq Abbas Rizvi — Raju sifatida;
 Shivansh Kotia — Amandeep Singh;
 Aniket Sharma — Rohan Bhasin sifatida;
 Rushikesh Patil — Shantosh Kumar sifatida.

Video oʻyinlar 
Filmga asoslangan rasmiy oʻyin Android foydalanuvchilari uchun Google Play Storeda India Games Ltd tomonidan chiqarilgan.

Manbalar 

Filmlar
Hindiston filmlari
Jangari filmlar
Komediya filmlar
2014-yil filmlari
The Courage of Sarah Noble

„The Courage of Sarah Noble“ –  Alice Dalgliesh tomonidan yozilgan fantastik asar. 18-asrning boshlarida otasi bilan Konnektikutga sayohat qilgan yosh qiz va ona shahri Schaghticokeda kechgan voqealari tasvirlangan. 1954-yilda nashr etilgan va Newbery Honor mukofotiga sazovor boʻlgan.

Syujeti 
Sarah otasiga New Milforddagi yangi sotib olingan yer uchastkasida oʻz fermasini qurish uchun qilgan sayohatida hamroh boʻladi. Yetib kelgach, Sarah va otasi yerni qidira boshlaydi. Ularga Shaghticoke odamlari duch keladi. Sarah bolalardan „hindular“ haqida eshitgan mish-mishlarini eslab qoʻrqib ketadi, lekin Schaghticokeliklar doʻstona munosabatda boʻlishadi. Ular omon qolish uchun bilishlari kerak boʻlgan narsalarni oʻrgatadilar. Hikoyada Sarah „hindular“ni yangi nasroniy nomlar bilan ataydi va New Milforddagi birinchi oʻqituvchi sifatida eʼtirof etadi.

Tarixi 
Alice Dalgliesh kitobni muallif eslatmasi bilan boshlaydi. Eslatmada asar „haqiqiy voqea“ga asoslanib yozilganligini taʼkidlaydi. Kitobda keltirilgan „maʼlumotlar“ni tekshirish uchun koʻp tadqiqotlar bajarilishi kerak. Maʼlum boʻlishicha, New Milfordda tadqiqotlar uchun yetarli manbalar mavjud.

Asar haqidagi munozaralar 
The Courage of Sarah Noble 1954-yilda nashr etilgan. Bugungi kunda ushbu kitobda tasvirlangan amerikaliklarga nisbatan qanday fikr bildirish haqida bahslashuvlarga duch kelinmoqda. Hikoya atrofidagi bahs-munozaralar Sarah Noble uchun oʻrnatilgan haykaldan norozilik bilan ham bogʻliq.

The New York Times Book Review nashri The Courage of Sarah Noble haqida shunday deydi: „Bu hikoya oʻzining goʻzal, soddaligi va qadr-qimmati bilan uzoq vaqt esda qoladi“. Amerika nashriyoti uni 1954-yilda balogʻatga yetmaganlar oʻqishi uchun eng yaxshi kitoblari qatoriga kiritadi. Sharhlovchi Anita Silvey Sarahning xarakterini ulugʻlaydi, „otasi bilan choʻlda yolgʻiz qoladigan darajada kuchli qahramon“.

Manbalar 

Hikoyalar
Oʻzbekiston vokzali

Oʻzbekiston vokzali – Oʻzbekiston temir yoʻllari kompaniyasiga qarashli, Urtaaulning markazida joylashgan yirik temir yoʻl vokzalidir. ????-yilda ochilgan. Vokzali kodi: ??????.

Har kuni Toshkent-Janubiy yo‘l olgan to‘rtta elektropoyezd va Xovosga to‘rtta elektropoyezd Salar bekatida to‘xtaydi.

Temir yoʻli 
 Oʻzbekiston temir yoʻllari
 Trans-Kaspiy temir yoʻli

Koʻchalarga chiqish 
 Biryuza group
 Zamin market

Qo'shni stantsiya

Manbalar 

Temir yoʻllar
Oʻzbekiston temir yoʻl vokzallari
Temir yo‘l vokzallari
Auberge de Castille

Auberge de Kastille () — Maltaning Valletta shahrida joylashgan auberge. Auberge Kastiliya maydonida, Kavalier Sent-Jeyms, Malta fond birjasi va Yuqori Barrakka bogʻlari yaqinida joylashgan. Bino Valettaning eng baland nuqtasida joylashgan, hamda Floriana va Grand Harbor hududiga qaraydi.

Tarixi 
Auberge de Kastille 1573-74-yillarda meʼmor Jirolamo Kassar loyihasi asosida qurilgan.

Hozirgi bino 1741-1744-yillarda Buyuk Usta Manuel Pinto da Fonseka davrida ispan barokko uslubida butunlay qayta qurilgan. Yangi bino Andrea Belli loyihasi boʻyicha qurilgan va qurilishni kapomastro Domeniko Kachia boshqargan. Baʼzi oʻzgartirishlar, jumladan, asosiy eshikni kattalashtirish 1791-yilda amalga oshirilgan.

Fransiya istilosi va Britaniya hukmronligi 

Avliyo Ioann ordeni 1798-yilda fransuzlar bosqini tufayli Maltadan chiqarib yuborilgan. Keyinchalik auberge fransuz kuchlarining shtab-kvartirasiga aylandi. Bino 1798-1800-yillardagi blokada paytida biroz zarar koʻrgan.

1800-yilda inglizlar Maltani bosib oldilar, shu yilning sentabr oyida Malta protektoratini yaratdilar. Bu protektorat rasman Sitsiliya Qirolligi tomonidan boshqarilgan, lekin aslida Britaniya imperiyasining bir qismi edi. 1805-yilda auberge Maltadagi Britaniya qurolli kuchlarining bosh qarorgohiga aylandi. 1813-yilda Malta Britaniya imperiyasi tarkibidagi Malta toj mustamlakasi sifatida rasman Britaniya hukmronligi ostiga oʻtdi. Auberge ingliz zobitlari uchun qarorgoh sifatida ham ishlatilgan. 1814-yilda Misr armiyasi nogiron askarlari aubergega joylashtirildi. 1840-yilda birinchi qavatdagi xonalardan birida protestant cherkovi ochildi. 1889-yilda Grand Harborda bogʻlangan Oʻrta yer dengizi flotining harbiy kemalari bilan aloqa qilish uchun tomga katta antennali signal stantsiyasi oʻrnatildi. U Kastiliya minorasi sifatida tanilgan.

Qirolicha Yelizaveta II Auberge de Kastilleda Askarlar, dengizchilar, harbiy xizmatchilar oilalari uyushmasi bilan uchrashgan.

1942-yilda, Ikkinchi Jahon urushi paytida, binoning oʻng tomoni havo hujumidan zarar koʻrdi. Keyinchalik shikastlangan qismlar taʼmirlandi. 1954 yildan keyin bino Malta va Liviya, shuningdek, Kipr uchun armiyaning Bosh shtab-kvartirasi sifatida ishlatilgan.

Mustaqil Malta 

Mamlakat 1974-yil dekabr oyida rasman Malta Respublikasi sifatida eʼlon qilindi. 1972-yil 4‐martda Malta Bosh vazirining idorasi Auberge d’Aragondan Auberge de Kastillega koʻchib oʻtdi. Bosh vazir hukumat ishlarini aubergedan turib boshqaradi.

Yillar oʻtib, toshdan qilingan qismlarning bir qismi parchalana boshladi va fasadlar qorayib ketdi. Bino 2009 va 2014-yillar orasida qayta tiklandi.

Bino 1925-yilda Vallettadagi boshqa aubergelar bilan birga antik buyumlar roʻyxatiga kiritilgan. Endi u Malta Atrof-muhit va rejalashtirish boshqarmasi tomonidan 1-darajali milliy yodgorlik sifatida roʻyxatga olingan. Bundan tashqari bino Malta orollari madaniy mulki milliy inventarizatsiyasiga ham kiritilgan.

Esdalik tangalari 

Auberge de Castille 2008-yilda Malta Markaziy banki tomonidan zarb qilingan ikkita esdalik tangalarida tasvirlangan. Tangalarning orqa tomonida bino, old tomonida esa Malta gerbi tasvirlangan.

Manbalar
Karamat Rustamova

Karamat Rustamova (1923-yilda tugʻilgan) — sovet va oʻzbek jamiyat arbobi, Oʻzbekiston SSRning Qashqadaryo viloyati Kitob tumani „XIX partiyaviy yigʻilishi“ kolxoz raisi. 1966—1970-yillarda SSSR oliy Kengashining 7-chaqiriq deputati.

Hayoti va mehnat faoliyati 
Karamat Rustamova Qashqadaryo viloyati Kitob tumani yaqinidagi Buxoro XSRda dunyoga kelgan. Yoshlik davridan qishloq xoʻjaligida mehnat qilgan va 1941-yilda mahalliy kolxozga qabul qilingan. Ulugʻ Vatan urushi davrida maʼlum muddat doʻkonda savdo-sodiq mudiri vazifasida ishlaydi. 1944-yildan boshlab Qashqadaryo viloyati Kitob tumani MTS kolxozi aʼzosi hisoblangan. Shu yili Butunittifoq kommunistik partiyasi (KPSS)ga aʼzo boʻladi.

1947-yilda qishloqdoshlari 23 yoshli Karamat Rustamovani asosiy ekin paxta va pilla yetishtiriladigan MTS kolxoziga rais etib saylashadi. Yangi boshqaruv uslubi bilan xoʻjalikda paxta hosildorligi 1946-yildagi 18 sentnerdan gektariga 35-37 sentnerga oshdi. Kolxoz har yili davlatga 40 tonnagacha tut pillasi sotardi. 1946—1950-yillar oraligʻidagi 4-5 yil uchun moʻljallangan rejalarda komsomolchi Rustamova ikki marta „Mehnatdagi jasorati uchun“ medali va yana koʻrsatgan natijalariga koʻra „Shon-sharaf belgisi“ ordeni bilan ham mukofotlangan.

1951—1955-yillar uchun rejalashtirilgan beshinchi besh yillikda „XIX partiya majlisi“da kolxoz mehnatkashlari 1952-yildan boshlab paxta homashyosi va Marks nomidagi (raisi R.Shaymanov) kolxozlari bilan bir qatorda paxta hosildorligini oshirishni davom etib, „Qizil yulduz“(raisi D.Ilboyev)lar Kitob tumanidagi yetakchi paxtachilik xoʻjaliklari qatoriga kirdi.

SSSR Oliy Sudi Prezidiumining 1957-yil 11-yanvardagi Farmoni bilan sovet paxtachiligini rivojlantirishda qoʻlga kiritilgan ulkan muvaffaqiyatlar, paxta yetishtirishda fan yutuqlari va paxta xomashyosining yuqori va barqaror hosildorligi uchun Rustamova Karamat Sotsialistik Mehnat Qahramoni unvoni, Lenin ordeni hamda „Oʻroq va bolgʻa“ oltin medallari bilan taqdirlangan.

Keyingi yilarda ham u yuqori samarali rahbarlik faoliyatini muvaffaqiyatli tarzda davom ettiradi va 1973-yil dekabrda uzoq yillik vijdonli mehnati uchun Oktyabr Inqilobi ordeniga loyiq deb topiladi. 1980-yilgacha kolxoz raisi lavozimida ish yuritgan.

Karamat Rustamova 1966—1970-yillarda SSSR Oliy Kengashining 7-chaqiriq deputati, 1966-yildagi KPSS XXIII qurultoyi delegati va 1961-yil Oʻzbekiston kompartiyasi XV qurultoyi taftish komissiyasi aʼzosi etib saylangan.

Oʻlimi 
Vafoti sanasi aniqlanmagan.

Mukofotlari 
•Lenin ordeni (11.01.1957) 

•Oktabr Inqilobi ordeni (10.12.1973) 

•„Shon-sharaf belgisi“ ordeni (16.01.1950) 

•„Shavkatli mehnat uchun“ medali (06.02.1947;27.04.1948) 

•„Mehnatda oʻrnak koʻrsatganlik uchun“ medali (01.03.1965)

Manbalar 

1923-yilda tugʻilganlar
Kitob tumanida tugʻilganlar
Davlat arboblari
Siyosatchi ayollar
Sotsialistik Mehnat Qahramonlari
Lenin ordeni sohiblari
Kolxoz raislari
Oktabr Inqilobi ordeni sohiblari
Plovdiv etnografiya muzeyi

Plovdiv etnografiya muzeyi () — Bolgariyaning Plovdiv shahrida joylashgan etnografiya muzeyi. Muzey 1938-yilda shaharning Eski shaharcha qismidagi savdogar Argir Kuyumjioʻgʻlining uyi oʻrnida barpo etilgan. Muzeyda oltita koʻrgazma mavjud boʻlib, ularning har biri alohida xonani egallaydi.

Tarixi 
1891-yildayoq Plovdivda etnografiya muzeyini tashkil etish rejalangan. Muzey tashkil topishida mahalliy olim va jurnalist Stoyu Shishkovning hissasi katta boʻlgan. Uning harakatlari natijasida 1917-yil viloyat muzeyi tashkil etilgan. Shishkov muzeyning birinchi kotibi va yagona xodimi edi. 1931-32-yillarda 500 ta buyumdan iborat kolleksiya Plovdiv milliy kutubxonasi va muzeyiga topshirildi. 1938-yilda muzey Plovdiv meri Bojidar Zdravkov tufayli Munitsipal muzey uyi sifatida qayta tiklandi va Kuyumdjioglu uyida tashkil etildi. Muzey 1943-yil 14 oktabrda rasman qayta ochildi. Olti yil oʻtgach, Munitsipal muzey uyi Xalq etnografiya muzeyiga aylandi. Doimiy koʻrgazma 1952-yilda tashkil etilgan va 1962-yilda sezilarli darajada toʻldirilgan.

Bugungi kunda Plovdiv etnografiya muzeyida qishloq xoʻjaligi, hunarmandchilik, mato, kiyim-kechak, mebel, musiqa asboblari, diniy buyumlar va sanʼat asarlaridan iborat 40 000 dan ortiq eksponatlar toʻplami mavjud. Bundan tashqari, muzeyda ilmiy arxiv, kutubxona va fotosuratlar arxivi mavjud.

Binosi 

Muzey joylashgan Kuyumdjiogʻlu uyi 1847-yilda Plovdivlik savdogar Argir Xristov Kuyumdjiogʻlu uchun qurilgan. Uyda 12 ta xona va ayvonlar mavjud. Uyning ichki va tashqi bezaklari murakkab gulli naqshlardan iborat. Har bir xonaning shifti yogʻochdan oʻyilgan. Uyning bogʻi boʻlgan ichki hovlisi bor.

1878-yilda Bolgariya Usmonlilar hukmronligidan ozod boʻlgach, Argir Kuyumjioʻgʻli Plovdivni tark etib, Vena shahrida yashay boshlaydi. 1898-yildan 1902-yilgacha uy qizlar pansionati sifatida ishlatilgan. Shundan soʻng u Garabet Karagʻozyanning tegirmon zavodi tomonidan un ombori va sirka zavodi sifatida foydalanilgan. 1930-yilda uni bolgar tamaki savdogari Antonio Kolaro (Rouse shahridan Antonii Kolarov) sotib oldi. Kolaro uyni buzib, tamaki ombori qurmoqchi edi, biroq unga Plovdiv munitsipaliteti ruxsat bermadi. Munitsipalitet 1938-yilda uyni sotib oldi, taʼmirlash ishlarini olib bordi va muzey tashkil qildi.

Galereya

Manbalar
Varzaqandagi vertolyot halokati (2024)

2024-yil 19-may kuni Eronning Uzi, Varzaqan shahrida Tabrizga ketayotgan vertolyot halokatga uchragan. Vertolyotda Eron prezidenti Ibrohim Raisiy, tashqi ishlar vaziri Husayn Amir-Abdullohiyan, Sharqiy Ozarbayjon gubernatori Malek Rahmatiy va Oliy rahbarning Sharqiy Ozarbayjondagi vakili Muhammad Ali Ale-Hoshem boʻlgan. Xabarlarga koʻra, ayni damda 40 nafar qutqaruv guruhi Dizmar oʻrmoni hududida qulagan vertolyotni topishga harakat qilmoqda. Vertolyot qayerdaligi va yoʻlovchilarning ahvoli noma’lumligicha qolmoqda.

Bu hodisa, Raisiy Eronning Ozarbayjon bilan chegarasida joylashgan Joʻlfa shahri yaqiniga uyushtirgan sayohati chogʻida sodir boʻlgan. Eron televideniyesining xabar berishicha, qutqaruv ishlari zich oʻrmon relyefi, kuchli yomgʻir, tuman va kuchli shamol kabi noqulay ob-havo sharoiti tufayli qiyinchiliklarga duch kelmoqda. Vertolyotni qidirishga yordam berish uchun dronlar, qidiruv-qutqaruv guruhlari va maxsus oʻqitilgan itlar safarbar etilgan.

Yana qarang
Eron prezidentlik saylovlari (2024)

Manbalar 

2024-yil may oyida sodir boʻlgan voqealar
Aviahalokatlar
Erik Mjelde

Erik Nævdal Mjelde (1984-yil 6-martda tugʻilgan) — norvegiyalik sobiq professional futbolchi boʻlib, yarim himoyachi sifatida oʻynagan. U Sandefjord, Lillestrøm, SK Brann va Løv-Ham kabi klublarda ham toʻp surgan. 16 yoshida Brann klubiga qoʻshilishidan oldin u Fri jamoasida oʻynagan.

Faoliyati 
Mjelde „Norvegiya U21 terma jamoasi“ uchun 2006-yilda debyut qilgan va u yerda bir oʻyinini oʻtkazgan . Shuningdek, u boshqa yoshlar terma jamoalarida, xususan, U16, U17, U19 kabi bir qator oʻyinlarda ishtirok etgan. 2019-yilgi mavsumdan keyin Mjelde faoliyatini yakunlashga qaror qiladi. 2020-yil yanvar oyida u Arna-Bjørnar kompaniyasining rivojlanish boʻyicha direktori lavozimiga ishga qabul qilingan.

Shaxsiy hayoti 
U „Norvegiya ayollar milliy terma jamoasi“ da toʻp suradigan Maren Mjelde ning akasi.

Statistikasi

Manbalar 

Futbolchilar
Yashayotgan insonlar
Norvegiya futbolchilari
Erkak futbolchilar pozitsiyalari boʻyicha
Alifbo boʻyicha sportchilar
Ao dai

Ao dai () zamonaviylashtirilgan Vetnam milliy kiyimi boʻlib, ipak shimlar ustiga kiyiladigan uzun tunikadan iborat. U erkaklar va ayollar uchun rasmiy kiyim sifatida xizmat qilishi mumkin.

Manbalar

Havolalar 

 History of the Vietnamese Long Dress
 The Evolution of the Ao Dai Through Many Eras, Gia Long Alumni Association of Seattle, 2000
 Vietnam: Mini-Skirts & Ao-Dais. A video that shows what the women of Saigon wore in 1968

 
Kiyim
Mixail Bondarev

Mixail Vasilyevich Bondarev (; 1957-yil 8-oktyabr, Pirogovskiy) — rossiyalik futbolchi va futzal murabbiyi. Sport ustasi (1977). Rossiyada xizmat koʻrsatgan murabbiy.

Faoliyati 
Moskvaning „Spartak“ klubi maktabi tarbiyalanuvchisi. Mixail Sovet Ittifoqining bir necha taniqli futbol klublarida oʻynagan, ammo uning mini-futboldagi faoliyati uning yanada mashxur boʻlishiga sabab boʻlgan.

1992-yilda Mixail Bondarev Dina MFC jamoasi tarkibida faoliyat olib borgan. U Birinchi ligada oʻynagan ikkinchi Dina-MAB jamoasida oʻynovchi murabbiyi boʻlgan.

U keyingi mavsumni asosiy jamoa murabbiyi sifatida boshlagan, 1996/1997-yilgi mavsumdan esa uning bosh murabbiyiga aylangan. Uning qoʻl ostida jamoa futzal boʻyicha Yevropa chempionlari turnirining uch karra gʻolibi va futzal boʻyicha qitʼalararo kubok gʻolibiga aylandi, olti marta Rossiya chempionati va besh marta Rossiya kubogini qoʻlga kiritgan.

1999-yilda Bondarev futzal boʻyicha Rossiya terma jamoasining katta murabbiyi etib tayinlandi va u Rossiya terma jamoasini oʻz tarixidagi asosiy muvaffaqiyati erishishida katta hissa qoʻshgan. 1999-yilgi futzal boʻyicha Yevropa chempionatidagi gʻalabaga olib keldi. 2000-yilgi jahon chempionatida ruslar toʻrtinchi, 2001-yilgi Yevropa chempionatida uchinchi oʻrinni egallagan. Bondarev bu natijalarni omadsizlik deb baholadi va terma jamoani tark etishga qaror qilgan.

2001-yilda Bondarev Dina jamoasini ham tark etgan. 2002-yilda u Mytishchi mini-futbol klubini yaratishda ishtirok etgan va sakkiz yil davomida uning bosh murabbiyi boʻlgan. Uning qoʻl ostida jamoa Superligaga chiqish vazifasini uddalagan.

Yutuqlar 

 18 yoshgacha boʻlganlar oʻrtasidagi Yevropa chempioni (1976)

Moskvaning „Dina“ jamoasi murabbiyi sifatida

 Futzal boʻyicha Rossiya chempioni (7): 1993-94, 1994-95, 1995-96, 1996-97, 1997-98, 1998-99, 1999-2000
 Futzal boʻyicha Rossiya kubogi gʻolibi (5): 1995, 1996, 1997, 1998, 1999
 Futzal boʻyicha Evropa chempionlari turniri (3): 1995, 1997, 1999
 Futzal boʻyicha qitʼalararo kubok 1997
 Oliy liga kubogi gʻolibi: 1995

Mini-futbol boʻyicha Rossiya milliy terma jamoasi murabbiyi sifatida

 Futzal boʻyicha Yevropa chempioni: 1999
 Futzal boʻyicha Evropa chempionatining bronza medali sovrindori: 2001

Havolalar 

 AMFR veb-saytidagi profil
8-oktyabrda tugʻilganlar
1957-yilda tugʻilganlar
Yashayotgan insonlar
SSSR erkak futbolchilari
Erkak futbol himoyachilari
PFC Krylia Sovetov Samara futbolchilari
Paxtakor jamoasi futbolchilari
PFK SSKA Moskva futbolchilari
FC Spartak Ryazan klubi futbolchilari
FC Spartak Moskva futbolchilari
Alifbo boʻyicha sportchilar
Muhammad Muxbir

Muhammad Muxbir Dizfuliy (; 1955-yil 1-sentyabr, Dizful) — eronlik davlat arbobi, 2021-yil 8-avgustdan 2024-yil 19-mayga qadar Eronning birinchi vitse-prezidenti. 2024-yil 20-maydan Eron prezidenti vazifasini vaqtincha bajaruvchisi.

Bolaligi 

Muhammad Muxbir 1955-yilda Dizful shahrida tugʻilgan. Xalqaro huquq va menejment fanlari nomzodi va magistr darajasiga ega.

Mehnat faoliyati 

Eron-Iroq urushi davrida Islom inqilobi qoʻriqchilari korpusining tibbiy korpusida ofitser boʻlib xizmat qilgan. 2021-yil 8-avgustdan 2024-yil 19-maygacha Eronning birinchi vitse-prezidenti sifatida faoliyat yuritgan.

Prezidentlik 

 

2024-yil 19-may kuni Eronning Sharqiy Ozarbayjon viloyatida Eronning oliy rahbarlari uchib ketayotgan vertolyot halokatga uchraydi. Natijasida 6 kishi, jumladan Eron prezidenti Ibrohim Raisiy va mamlakat tashqi ishlar vaziri Husayn Amir Abdullohiyon halok boʻladi. 2024-yil 20-may kuni qonunchilikka asosan Muhammad Muxbir 50 kun muddatga Eron prezidenti vazifasini bajaruvchisi etib tayinlanadi.

Sanksiyalar 

2010-yil iyul oyida Yevropa Ittifoqi Muhammad Muxbirni „yadroviy yoki ballistik raketa faoliyati“ masalasiga aloqadorlikda ayblanib, sanksiya qoʻyilgan jismoniy va yuridik shaxslar roʻyxatiga kiritdi. Ikki yildan soʻng u qayd etilgan roʻyxatdan chiqariladi.

Manbalar 

Alifbo boʻyicha shaxsiyatlar
Yashayotgan insonlar
1955-yilda tugʻilganlar
1-sentyabrda tugʻilganlar
Mongoloid gitara

"Gitara mongoloid- ushbu film hisoblanadi xayoliy shaharda yashovchi turli xil odamlar haqida hikoya qiladi Jöteborg, Gyoteborgga juda o'xshash. Fil bu juda qiziqarli, ammo hujjatli film emas, ko'plab rollarni aktyorlar emas, balki ularga o'xshash personajlarni o'ynaydigan oddiy odamlar ijro etishadi.

Film Kritiker.se veb-agregatoridagi sakkizta sharhga asoslanib  ga asosan ijobiy sharhlar va 5 balldan 3,6 ball oldi. Svenska Dagbladet kompaniyasidan Karl-Yohan Malmberg filmni 6 balldan 5 ballga baholadi  . Aftonbladet'dan Jens Peterson kamroq ijobiy bo'ldi va filmni "Yuraksiz gʻalati, hazilsiz yashirin kamera" deb atagan 5 tadan 2 tasi bilan taqdirladi.  InterMedia sharhlovchisi Boris Grishin o'z sharhida ta'kidlaganidek, "...koʻp kulgili epizodlarga qaramay, umuman olganda, film atigi 89 daqiqa davom etgan boʻlsa-da, zerikarli chizilgan koʻrinadi"  .

Mo'g'ullar bilan janjal 
2015 yilda Mo'g'uliston aholisi film nomini o'zgartirishni talab qilishdi, chunki ularning fikricha, "Guitar Mongoloid" filmining nomi moʻg'uloid irqining har bir vakilini haqorat qiladi. Gap shundaki, bu kontekstda u aqli zaif odamni anglatadi.

2004-yil filmlari
Filmlar
Yaponiya chora-tadbirlar tizimi

— традиционная японская система мер длины, объёма, площади, веса и денег, которая частично происходит от китайской, распространённой ранее во всей Восточной Азии.

Uzunlik 
Anʼanaviy yapon uzunlik oʻlchovlari Yaponiyada uzoq vaqtdan beri metrik tizimga ega boʻlishiga qaramay, Yaponiyaning ayrim tarmoqlarida hali ham qoʻllanadi.

Uzunlik, vazn va hajm boʻyicha yapon oʻlchovlari. 

Mitsunari - No aye-no ason. 

Ri-uzunligi taxminan 4 km. 

Te-uzunlik oʻlchovi, 109,09 m. 

Ken uzunligi taxminan 1,81 metr. 

Syaku-30,3 sm uzunlikdagi oʻlchov. 

Se-taxminan 1,8 litr hajmdagi oʻlchov. 

Go-0,18 litr hajmdagi oʻlchov.

Kin-600 g vazn oʻlchovi. 

Koku-taxminan 150 kg vazn oʻlchovi. 

Momme-3,75 g vazn oʻlchovi

Yaponiya
BTS World: Original Soundtrack

BTS World: Original Soundtrack - bu Janubiy Koreyaning BTS bolalar guruhining " BTS World " mobil o'yini uchun maxsus saundtreki . U 2019-yil 28-iyun kuni Big Hit Entertainment tomonidan Take One kompaniyasi va kakao M ko‘magida chiqarildi.

Fon va nashr 
2019-yil 27-iyun kuni oʻyinning rasmiy saundtreki 14 ta trekni oʻz ichiga olishi maʼlum boʻldi: uchta singl, fon musiqasi va har bir ishtirokchi uchun yettita yakkaxon mavzu. Shuningdek,  Heartbeat” qo‘shig‘iga klip suratga olinishi e’lon qilindi.

Soundtrekni qoʻllab-quvvatlash uchun jami toʻrtta singl chiqarildi: Dream Glow (Jin, Chimin va Chonguk Charli XCX ishtirokida) 7 iyun kuni chiqarildi, A Brand New Day (J-Hope va VI Zara Larsson ishtirokida) 14 iyun kuni chiqarildi, All Night (RM va shuga Juice wrld ishtirokida) 21-iyun kuni chiqdi va guruh tomonidan to'liq ijro etilgan "Heartbeat" 28-iyun kuni videoklip bilan birga chiqdi

Trek roʻyxati 

BTS qoʻshiqlari
Janubiy Koreya
Drama (aniqlik)

– dastlab yaponcha atama boʻlib, keyinchalik rus tilidagi internetda Sharqiy Osiyoda ishlab chiqarilgan teleseriallar uchun umumiy nom sifatida ishlatila boshlandi.. Har qanday Osiyo kinoasarini drama deb nomlash mumkin, u serial yoki film boʻlishidan qatʼi nazar.

Dramalar deyiladi:

 Koreya Respublikasi teleseriallari
 Xitoy teleseriallari
 Yaponiya teleseriallari
Dramalar turli janrlarda (romantika, komediya, dahshat va boshqalar) mavjud. Koʻplab dramalar manga asosida suratga olingan (yapon.), manxve (kor.) va manxua (tay.).

Masalan, yapon. „Itazura na Kiss“ mangasi 4 marta, ikki marta Yaponiya, Koreya va Tayvan tomonidan ekranlashtirilgan. Dramalardagi seriyalar soni sezilarli darajada farq qilishi mumkin, ammo oʻrtacha 11 qism, 16 qism, 24 qism, ammo istisnolar mavjud.

Xuddi shu Braziliya teleseriallaridan farqli oʻlaroq, dramalar yosh tomoshabinlar uchun moʻljallangan. Agar ularda asosiy rollarni koʻpincha yosh aktyorlar ijro etishsa, ularning aksariyati mashhur butlardir – bu tabiiy ravishda oʻz muxlislarini oʻziga jalb qiladi.

Tomoshabinlarning jinsiga kelsak, tomoshabinlarning aksariyati qizlardir. Biroq, ayol va erkak tomoshabinlar uchun qiziqarli boʻlgan koʻplab seriallar mavjud-bular maktab hayoti haqidagi dramalar, sport seriyalari, ijtimoiy komediyalar va boshqalar. Live-action manga, manhva yoki anime asosida yaratilgan drama. Baʼzan bu serialda iz qoldiradi, baʼzida esa yoʻq.

Manbalar 

Atamalar
Televideniye
Seul (maʼnolari)

Seul, Janubiy Koreyaning poytaxti va eng yirik shahri.
 Seul, koreyscha nomi Se (asbob) qadimgi Xitoy musiqa asbobi.
 Lac Seul, Ontariodagi koʻl, Kanada.
 Lac Seul First Nation, Lac Seul sohilidagi hind zaxirasi.
 Seul (albom) (2000), Kanadalik qoʻshiqchi Garou.
 Seul (film) (1932), Rene Lefevr ishtirokidagi Jan Tarrid filmi.
 „Seul“ (qoʻshiq) (2000), Kanadalik qoʻshiqchi Garo.
 SEUL, advocacy Linuxni himoya qilish guruhi.

Yana qarang 

 Seul (ajratish)
 Seul Choix Light, Michigan, Schoolcraft mamlakatidagi Michigan koʻlining shimoli-gʻarbiy burchagida joylashgan mayoq.
 Seul contre tous, Gaspar Noe tomonidan 1998-yilda fransuz filmi

Koreya
Seul
Aslan Posho masjidi

Aslan posho masjidi () — Gretsiyaning Ioannina shahrida Usmonlilar davrida qurilgan masjid. Masjid 1618-yilda shahar qal’asida qurilgan boʻlib, u 1611-yilda faylasuf Dionisiy boshchiligidagi Usmonlilarga qarshi muvaffaqiyatsiz qoʻzgʻolondan keyin vayron qilingan Avliyo Ioann cherkovi oʻrniga qurilgan. 1933-yildan beri bu masjidda Ioannina shahar etnografik muzeyi faoliyat yuritib kelmoqda.

2018-yil sentyabrida Oʻrta yer dengizi tropikiga oʻxshash sikloni masjid tepasidagi minoraga zarar yetkazgan, restavratsiya jarayonlari 2019-yil avgustida amalga oshirilgan.

Yana qarang 

 Gretsiyada Islom
 Gretsiyadagi sobiq masjidlar roʻyxati
 Gretsiyadagi masjidlar roʻyxati

Manbalar 

Koordinatalar Vikimaʼlumotlarda
17-asr masjidlari
Ioanninada Usmoniylar arxitekturasi
Gretsiyadagi Usmoniy masjidlari
Paygʻambar izi

Paygʻambar izi (arab: قدم الرسول) — Muhammadni ulugʻlashning bir turi. Muhammad toshga qadam qoʻyganida uning izi oʻz izini qoldirdi, degan eʼtiqod islomda mavjud.

Manbalar 

Islom atamalari
Muhammad
Diniy ikonografiya
Afsonaviy izlar
Nudba duosi

Nudba duosi () shialar imomi Mahdiy va uning g‘aybi haqidagi asosiy duolardan biri. Nudba yigʻlamoq degan maʼnoni anglatadi va shialar gʻayb paytida yordam soʻrash uchun ushbu duoni oʻqiydilar. Duo Ramazon hayiti, Qurbon hayiti va har juma kuni ertalab o‘qiladi. Mazar ul-Kabir, Mazar ul-G‘adim va Mesbaho az-Zair asarlarida duo haqida rivoyat qilingan. Bu kitoblar Sayyid Ibn Tavus kabi sahih roviylar bilan yozilgan. Muhammad Boqir Majlisiy bu duoni „Zad-ul-maod“da Imom Ja’far as-Sodiq rivoyati asosida yozgan. Shuningdek, kichik g‘aybda yashagan Albazofariy „Imom Mahdiyning to‘rt noibi“ kitobida Imom Mahdiy ushbu namozni o‘qishni buyurgani haqida yozgan.

Bahoiylik matnlariga havola 

Nudba duosi Bahoulloh yozgan Kitobi Iqonda Allohning diniy qonunlar toʻplamini yangilash, eskilarini bekor qilish va yangilarini tasdiqlash, oxir-oqibatda yangi din yaratish zohirligining shubhasiz vakolatiga guvohlik sifatida tilga olingan.

Quyidagi satrlar fikrni aniqlashtirish uchun keltirilgan: „Farmonlar va qonunlarni yangilash uchun saqlanib qolgan Zot qayerda? Iymonni va unga ergashuvchilarni oʻzgartirish huquqiga ega boʻlgan Zot qayerda?“

Bahoullohning sharhlari:

Manbalar

Havolalar 

Content of Dua Nudba

Islom namozi
Shialik
Islom atamashunosligi
Mahdizm
Aziziye masjidi (London)

Aziziye masjidi () — Londonning Stoke Newington shahridagi masjid. Masjid Buyuk Britaniya Turk Islom Uyushmasi tomonidan moliyalashtirilgan va 1983-yilda konvertatsiya boshlangan. Bir paytlar „turk boʻlmagan“ masjidga borishni istamagan turklar jamoatni mamnuniyat bilan kutib olishadi, chunki xizmatlar ingliz yoki arab tillarida emas, balki turk tilida amalga oshirilgan. Umumiy sigʻimi 2000 kishi. Muassasada halol qassobxona, shanba-yakshanbalik maktab (Aziziye taʼlim markazi), toʻyxona va restoran mavjud.

Dastlab kinoteatr sifatida qurilgan bino birinchi marta 1913-yilda Apollon Rasmlar uyi sifatida ochilgan. 1933-yilda Ambassador Cinema sifatida qayta ochilgan va 1974-yildan boshlab 1983-yilda yopilishiga qadar Astra kinoteatri sifatida jang sanʼati filmlari va sofrcore pornografiya filmlari onamoyish etilgan. U Hackney Kengashining „Mahalliy roʻyxatga olingan binolar“ qatoriga kiradi.

Yana qarang 

 Shacklewell Lane masjidi
 Sulaymoniya masjidi (London)
 Londonda Islom
 Buyuk Britaniyadagi turklar

Manbalar

Adabiyotlar 

 .

Havolalar 

 Buyuk Britaniya Turk Diniy Jamgʻarmasi
 Londonga tashrif buyuring: Aziziye masjidi
Koordinatalar Vikimaʼlumotlarda
1983-yilda qurilgan masjidlar
Londondagi sunniy masjidlar
Stoke Newington
Azizyie masjidi

Azizyie masjidi () — Ruminiyaning Dobruja viloyatidagi Tulcea shahrida Independenśei koʻchasi, 2-uyda joylashgan masjid.

Tavsifi 
U 1863-yilda, Sulton Abdulaziz davrida qurilgan boʻlib, unga bagʻishlangan va uning nomi bilan atalgan. Dobrujada Usmonlilar imperiyasi tomonidan qurilgan eng katta masjidlar orasidagi kesma toshdan qilinganligi bilan ajralib turadi, tosh qalinligi 85 sm. U 32 ta derazaga ega, ulardan 18 tasi yuqori qismida joylashgan boʻlib, binoni uch tomondan oʻrab turgan ichki terassa uchun tabiiy yoritishni taʼminlaydi. Masjidga asos solingan davrdan boshlab masjid yonida turk maktabi faoliyat yuritgan. Uning qurilishi 1865-yilga toʻgʻri keladi, maktab hozir yopiq. Hozirgi minora 1897-yilda bunyod etilgan. Oʻsha vaqtga kelib, Dobruja Ruminiya Qadimgi Qirolligi tarkibiga kirgan va minora Din ishlari va xalq taʼlimi vazirligi tomonidan taqdim etilgan mablagʻlar hisobidan qayta qurilgan.

Masjid bilvosita Dobruja cherkeslarining reydlaridan foyda koʻrgan. 1864-yilda cherkeslar genotsididan soʻng bu hududga joylashtirilgach, ular bir qancha mahalliy xalqlar bilan toʻqnash kelishadi va ularga qarshi reydlar oʻtkazadilar. Keyinchalik ular bu reydlar orqali olgan daromadlarining bir qismini Usmonli hukumatiga berib, ularning bir qismini Azizyie masjidi va zamonaviy Tulcea sanʼat muzeyiga sarflaydilar. Dobrujan cherkeslari San-Stefano shartnomasi imzolangandan keyin hududdan chiqarib yuborilgan.

Masjid va sobiq maktab Ruminiya Madaniyat va Din ishlari vazirligi tomonidan tarixiy obidalar roʻyxatiga kiritilgan.

Yana qarang 

 Ruminiyada islom

Manbalar 

Koordinatalar Vikimaʼlumotlarda
Ruminiyadagi Usmoniy masjidlar
1863-yilda qurilgan masjidlar
Tulcea
Okeaniyada Islom

Okeaniyada Islom diniga eʼtiqod qiluvchilar, hozirgi hisob-kitoblarga koʻra, jami 620 156 kishini tashkil qiladi: Avstraliyada 476 600, Yangi Zelandiyada 48 151, Fijida 52 520, Yangi Kaledoniyada 6 352, Papua Yangi Gvineyada 2200, Solomon orollarida 360, Vanatu 221, Tongada 110 kishi.

Tinch okeani jurnalida 2007-yilda chop etilgan „Yashil oy koʻtarilishi“ sarlavhali maqolaga koʻra, Vanuatu, Fiji, Solomon orollari, Papua-Yangi Gvineya va Yangi Kaledoniya xalqlari orasida Islom diniga eʼtiqod qiluvchilar sezilarli darajada oshgan. Melaneziyada islomni qabul qilgan minglab tub aholi bor edi.

Palauda 400 ga yaqin musulmonlar ham bor.

Tarixi 
16-asrda Indoneziyadagi musulmonlar yashaydigan hududlar bilan aloqalar Okeaniyaga musulmonar kelganligi aytiladi. Yangi Gvineya xalqi Xitoy va Malay imperiyasi bilan savdo qilganda, 17-asr boshlarida Okeaniyada birinchi marta islom dinining mavjudligi sezildi.

Gʻarbiy Yangi Gvineya kabi hududlarda musulmon aholi yashaydi. Musulmon savdogarlari gʻarbiy papualiklar bilan kamida 15-asrdan beri savdo-sotiqni olib borishgan boʻlsa-da, islom mintaqaga birinchi marta 17-asrda Molukklar taʼsiri bilan kelgan.

Okeaniyaning boshqa qismlaridagilar 19-asrgacha Islom borligini bilishmagan. Fijidagi birinchi musulmonlar 1879-yilda kemada kelgan.

Demografiyasi 

 Kokos (Kiling) orollari : 65,6% musulmonlar (2021).

Yana qarang 

 Okeaniyadagi masjidlar roʻyxati
 Tinch okeanidagi jazoirliklar
 Afgʻon (Avstraliya)
 Maori musulmonlari
 Islom kuni (Gavayi)

Manbalar 

Okeaniyada din
Okeaniyada Islom
Baytul Aval masjidi

Baytul-Evel masjidi, yoki Baytul-Aval masjidi () nomi bilan ham mashhur, Tirana shahridagi Ahmadiya masjidi. U Albaniyaning Markaziy Albaniya hududida joylashgan.

Albaniyada tashkil etilgan Ahmadiya Musulmonlar Jamiyati 1934-yilda tashkil etilgan. Masjid Ahmadiya Musulmon Jamiyati aʼzolarining xayriya mablagʻlari hisobidan moliyalashtiriladi.

„Beytul Evel“ masjidi mamlakatdagi eng yirik masjidlardan biridir. U 1995-yilda butun jahon Ahmadiya Musulmon Jamiyatining toʻrtinchi rahbari Mirzo Tohir Ahmad tomonidan ochilgan va bu masjidni Albaniyada qurilgan birinchi Ahmadiya masjidiga aylantirgan. Masjiddan tashqari, „Darul Falah“ missiyasi uyi ham Albaniya poytaxti Tiranada joylashgan. Masjid 2500 kishiga moʻljallangan. U 2 ta oq minoradan iborat.

Yana qarang 

 Albaniyada islom

Manbalar 

Koordinatalar Vikimaʼlumotlarda
1995-yilda qurib bitkazilgan masjidlar
Tiranadagi masjidlar
Albaniyadagi Ahmadiya masjidlari
Duldul (xachir)

Duldul islom paygʻambari Muhammadga tegishli xachir.

Xachir shialikdagi Aliylar ramzi hisoblanadi. Birinchi Safaviylar imperatori Ismoil I Qizilbosh shijoatli so‘fiy jangchilari bo‘lmish Aliylar yetakchisi boʻlgach, hokimiyatga erishgan. Hatayi taxallusi bilan mashhur boʻlgan shoir Ismoil oʻzining ilohiy rahnamolik rolini oqlab, oʻzini Alining avlodi deb yozgan. U Zulfiqor, Duldul va Alining bosh kiyimiga egalik qilgani haqida ham aytgan.

Yana qarang 
 Buroq
 Al-Mukaukis

Manbalar 

Shaxsiy xachirlar
Muhammadning mulklari
Oʻrta asrlar islom dunyosidagi hayvonlar
Ali
Islomdagi hayvonlar
Islom yangi ensiklopediyasi

Islom yangi ensiklopediyasi — Cyril Glassé tomonidan 1989-yilda (2-nashr. 1991-yil, 2001-yilda qayta koʻrib chiqilgan) Stacey International va AltaMira Press nashriyotlarida chop etilgan Islom qisqacha ensiklopediyasining qayta koʻrib chiqilgan nashri.

Islom ensiklopediyasi bilan adashtirmaslik kerak.

Manbalar

Havolalar 

 
1989-yilgi badiiy boʻlmagan kitoblar
Buskette bogʻlari

Buskette bogʻlari (; ) Maltadagi kam sonli oʻrmondan iborat hududlardan biri boʻlib, Sigevidagi unumdor Vid il Luk vodiysida joylashgan. Sijevi (Citta Ferdinand) gʻarbida, Dingli shahridan biroz sharqda joylashgan maydoni 30 gektar. Bogʻning chetida Malta prezidentining rasmiy qarorgohi boʻlgan Verdala saroyi joylashgan.

Tarixi 
Malta ilgari tabiiy oʻrmonlar bilan qoplangan, ammo daraxtlar XVI-XVII asrlarda kemasozlik (galleon ishlab chiqarish) va qishloq xoʻjaligi uchun kesilgan. Hozirgi Busket bogʻlari hududi Malta ordeni tomonidan ov qoʻriqxonasi sifatida saqlanib qolgan.

1557-yil iyun oyida grossmeyster Klod de la Sangl sogʻligʻi yomonlasha boshlaganligi sababli Buskettga koʻchib oʻtdi. Ikki oydan keyin Mdinada vafot etdi.

Tavsifi 
Bogʻlar keng bargli daraxtlar, ignabargli daraxtlar va Oʻrta yer dengizi doimiy yashil butalari garigue va makvis tomonidan tashkil etilgan turli xil oʻrmonzorlardan iborat. Shuningdek, mevali daraxtlarni ham uchratish mumkin.

Bogʻ Maltaliklar orasida juda mashhur boʻlib, ular koʻpincha bu yerda sayr qilishadi yoki daraxtlar soyasida piknik uyushtirishadi. 29-iyun kuni Imnarji bayrami munosabati bilan bogʻlarda bayram oʻtkaziladi. Yuzlab odamlar kechasi u yerga toʻplanib, sharobda pishirilgan anʼanaviy malta quyon goʻshtidan bahramand boʻlishadi. Milliy xalq musiqasi va qoʻshiqlarini tinglashadi.

Verdala saroyi 

Verdala saroyi Buskette bogʻi hududidagi tepalikda joylashgan. U 1588-yilda buyuk usta Gyugo de Verdala tomonidan yozgi qarorgoh sifatida qurilgan. Rekonstruksiyadan soʻng, bino Malta Prezidentining yozgi qarorgohi boʻlib xizmat qilmoqda.

Qushlar qoʻriqxonasi 
Bogʻlar BirdLife International tomonidan qushlar uchun muhim hudud (IBA) sifatida tasniflangan. Yillik migratsiya paytida arixoprlar (Pernis apivorus), botqoq qoʻngʻizlari (Circus aeruginosus), miqqiylar (Falco tinnunculus), jigʻoltoy (Falco subbuteo) va Eleanor lochinlari (Falco eleonorae) bu bogʻda toʻxtab oʻtadi.

Manbalar
Baytul Gʻafur masjidi

Baytul G‘afur masjidi () Germaniyaning Hessen shtatidagi Ginsheim-Gustavsburg shahridagi Ahmadiya musulmon masjididir.

Manbalar 

Koordinatalar Vikimaʼlumotlarda
2011-yilda qurilgan masjidlar
Germaniyadagi Ahmadiya masjidlari
Baytul jomʼe masjidi

Baytul-jomʼe masjidi — Germaniyaning eng yirik masjidlaridan biri boʻlib, Offenbach am Mainning Boshveg hududida joylashgan.

Masjid Mubashra Ilyos tomonidan loyihalashtirilgan va Ahmadiya Musulmon Jamoasi tomonidan muhofaza qilinmoqda.

Manbalar 

Koordinatalar Vikimaʼlumotlarda
Germaniyadagi Ahmadiya masjidlari
Baytul Latif masjidi

Baytul Latif masjidi — Liverpulda joylashgan masjid boʻlib, undan mintaqada yashovchi jamoat aʼzolari foydalanadilar. Bino dastlab Richmond Baptist cherkovi deb nomlangan. Cherkov Angliya milliy merosi roʻyxatiga 2-darajali sifatida kiritilgan, 1975-yil 14-martda roʻyxatga kiritilgan binolarga berilgan uchta bahoning eng past bahosi va „davlat ahamiyatiga molik va alohida ahamiyatga ega boʻlgan binolar“ga nisbatan qoʻllanadi.

Tarixi 

Asl bino 1864-1865-yillarda qurilgan cherkov boʻlib, ser James Picton tomonidan ishlab chiqilgan va qizil gʻisht va tosh qoplamalar yordamida qurilgan. U shiferli tomga ega, ikki qavatli va dumaloq shaklli derazalarga ega. Kirish old tomonida Korinf ustunlari boʻlgan uch qavatli arkada joylashgan. Yuqoridagi gableda gʻildirak oynasi joylashtirilgan.

Sobiq cherkovning toʻrt tomonida kannelyura quyma temir Kompozit ustunlar ustida koʻtarilgan galereyalar boʻlgan. Uning shifti tekis va kessonli edi. Gʻarbiy galereya va uning ostidagi boʻshliq binoning qolgan qismidan 20-asr oxirida qurilgan devorlar bilan ajratilgan.

2010-yildan 2018-yil boshigacha Oakfield metodist cherkovi taʼmiriga mablagʻ ajratildi. Xushxabar missiyasi rahbariyatining yondashuvidan soʻng Richmond Baptist cherkovi aʼzolari Oakfielddagi Missiya binolarini muvaffaqiyatli taʼmirladilar va rivojlanayotgan nasroniylar jamoasiga taqdim etildi[ iqtibos kerak ] 2015-yil 11-fevralda bino Liverpuldagi Ahmadiya musulmonlar jamoati tomonidan sotib olingan. Asl Richmond Baptistlar cherkovi hozirda Oakfilddagi 27-uyda, asl cherkovdan qisqa masofa uzoqlikda joylashgan.

Yana qarang 

 II darajali Liverpul-L5-dagi binolar roʻyxati

Manbalar 

Liverpuldagi masjidlar
Birlashgan Qirollikdagi Ahmadiya masjidlari
Liverpuldagi cherkovlar
1865-yilda qurilgan cherkovlar
19-asr Baptis cherkovlari
Baytun Nasr masjidi

Baytun Nasr masjidi (), Furuset masjidi () nomi bilan ham tanilgan, Norvegiya poytaxti Oslo shahrining shimoli-sharqidagi Alna tumanidagi Furuset hududidagi Ahmadiy musulmon masjididir. U mamlakatdagi eng katta masjid boʻlib, 5000 kishini sigʻdira oladi. Masjid janub tomonida bitta gumbaz va bitta minoradan iborat, majmua mamlakatning shimoliy-janubiy asosiy magistrali E6 yaqinida joylashgan.

Manbalar 

Koordinatalar Vikimaʼlumotlarda
2011-yilda qurilgan masjidlar
Norvegiyadagi Ahmadiya masjidlari
Faysal islom banki (Misr)

Misr Faysal Islomiy Banki SAE shtab-kvartirasi Qohirada joylashgan hamda 2016-yil sentabr holatiga ko‘ra bozor kapitallashuvi 402 million dollarni tashkil etgan Misrdagi „shariatga muvofiq“ moliyaviy muassasadir. Bank aksiyadorlik jamiyati boʻlib, 1977-yilda tashkil etilgan, ammo 1979-yilda ish boshlagan. Bloomberg News xabar berishicha, bank Misrda va xalqaro miqyosda „joriy va investitsion hisoblar, qoʻshma hisoblar, jamgʻarma sertifikatlari va investitsiya fondlari“ kabi „turli“ tijoriy „bank mahsulotlari va xizmatlarini“ taqdim etadi.

Bank maʼlumotlariga koʻra, u „Misrdagi birinchi islom va tijorat banki“ boʻlgan. Boshqa bir manba bankni Saudiya shahzodasi Muhammad al-Faysal as-Saud tashkil etgan va Saudiya Arabistonining Misrdagi konservativ siyosiy va diniy taʼsiri bilan bogʻliq „bank imperiyasining bir qismi“ deb taʼriflagan.

Bank dastlabki faoliyati davomida animator/musiqachi Richard Uilyamsga „Oʻgʻri va poyabzalchi“ (1978—79) ehtirosli loyihasi uchun mablagʻ ajratgan.

Manbalar 

1977-yilda asos solingan banklar
Islomiy banklar
Fayzobod masjididagi portlash (2023)

2023-yil 8-iyun kuni Afg‘oniston shimolidagi Badaxshon viloyati Fayzobod shahridagi masjidda motam chog‘ida portlash sodir bo‘lgan. Portlash oqibatida kamida 19 kishi halok bo‘lgan, 38 kishi yaralangan. Xotira marosimida o‘sha haftada avtomobil portlashi oqibatida halok bo‘lgan viloyat hokimi o‘rinbosari Nisor Ahmad Ahmadiy yodga olingan. Hujum viloyat markazi Fayzobod shahridagi Nabaviy masjidi yaqinida sodir etilgan. Hujum uchun javobgarlikni Islomiy davlat — Xuroson tashkiloti oʻz zimmasiga olgan.

Manbalar 

2023-yilgi binolardagi portlashlar
21-asr Badaxshon viloyatida